ועדת הכספים, כנסת 25, פרוטוקול מספר 139, 2023-05-09 00:00

משה גפני: תדברי על הוראת השעה ועל הסכום

שולמית אלוני: בדיונים הקודמים שהיו בנושא הזה, ביקש חבר הכנסת גפני - בהתאם להחלטת הוועדה וכפי שנדון בוועדה - לשנות את המתווה שמוצע בהצעת החוק באופן שבו הפרק הזה יהיה הוראת שעה במהלכה ייעשה פיילוט שבו יתאפשר איזשהו ניסוי מערכות של המודל הזה, שהתחילה לא תתחיל בשנת 2024 אלא ב-2025, גם כדי לאפשר למשק להיערך לנושא וגם כדי לאפשר לרשות המיסים להיערך לכך

שולמית אלוני:      לגבי הסכומים, ביקש היושב ראש לשנות את הסכום כך שלא יהיה מדובר על חשבוניות בסכום 5,000 שקלים ומעלה אלא בסכום של 25,000 שקלים

שולמית אלוני:       אלה פחות או יותר הדברים העקרוניים עליהם דיברנו

שולמית אלוני:  עוד לא נכנסנו לפרטי הצעת החוק ולהיבטים הנוספים

ערן יעקב: אני חושב שבשיח ביקש יושב ראש הוועדה גם את העניין של הפיילוט ואת האפשרות לעשות עוד שנה לפיילוט

ערן יעקב:  הסכמנו ואמרנו שאין בעיה

ערן יעקב:  במהלך כזה יש גם רציונל והחשש לגמרי מובן

ערן יעקב:  צריך להיות מתווה ושהמתווה יהיה מתווה מאוד ברור שממשיך קדימה חמש שנים

ערן יעקב:  לא יודע, כמה שצריך

משה גפני: מה זה ממשיך?     

אליהו (אלי) רביבו: זה צריך להגיע לכאן, לוועדת הכספים

ערן יעקב:  כי אחרת מה המשמעות של הדבר? אם יש פיילוט של שנה ואחר כך - - -     

משה גפני: אתם הצעתם הצעת חוק ובהצעת החוק שאתם הצעתם זה מתחיל מיד

ערן יעקב: אתה אמרת שאתה רוצה שנתחיל בזה

ערן יעקב:  אוקיי

משה גפני: אתם לא ערוכים לזה

משה גפני:  עם כל הכבוד, אתם באים אלינו כאילו אנחנו משהו דרך אגב כדי שנאשר כללית

משה גפני:  אתם לא ערוכים לזה

משה גפני:  ביקשנו פיילוט ואם הפיילוט לא מצליח, זה מתבטל

ערן יעקב: בכל מהלך שקורה אתה פועל כשיש חוק

ערן יעקב:  המשמעות של הדבר הזה, כדי שנוכל לפעול, אנחנו צריכים את החוק

שולמית אלוני: ביקש היושב ראש לעשות את החוק כהוראת שעה

שולמית אלוני:  לאפשר לחוקק את הפיילוט בהוראת שעה, לתת סמכות לשר באישור ועדת הכספים להאריך את הפיילוט בשנה נוספת אבל בכל מקרה אתם תצטרכו לחזור לאחר מכן לוועדה ולחוקק בהתאם למה שיימצא בפיילוט

ערן יעקב: יש קושי

ערן יעקב:  אם את באה ואומרת לי שיהיה פיילוט והתהליך הוא בהוראת שעה שלשר יש את הסמכות - - -     

שולמית אלוני: להאריך את הפיילוט בשנה נוספת

אליהו (אלי) רביבו: לא

אליהו (אלי) רביבו:  לוועדה יש סמכות

אליהו (אלי) רביבו:  לא לשר

שולמית אלוני: זה השר באישור ועדת הכספים

ערן יעקב: אוקיי

ערן יעקב:  את הפיילוט

ערן יעקב:  בסדר גמור

מירי סביון: אבל בסיום הפיילוט יש מתווה

ערן יעקב: בסיום הפיילוט יש מתווה

שולמית אלוני: זה לא מה שהיושב ראש רוצה

ינון אזולאי: יש מתווה בסיום הפיילוט

ינון אזולאי:  יש פיילוט לשנה

ינון אזולאי:  לבוא לוועדת הכספים לא מתאים - - -     

שולמית אלוני: אין דבר כזה לבוא לוועדת הכספים לא מתאים

ינון אזולאי: לא, אחרי שאנחנו מקבלים את הנתונים שזה לא הלך, אנחנו רשאים להחליט אם ממשיכים אותו או לא

שולמית אלוני: מה זה רשאים להחליט אם ממשיכים או לא?     

ינון אזולאי: כהוראת שעה

שולמית אלוני: בדיוק

ינון אזולאי: ברור שזאת הוראת שעה

שולמית אלוני: זה נקבע כהוראת שעה

שולמית אלוני:  התחילה ב-2025, לכולם יש הזדמנות להיערך

שולמית אלוני:  הפיילוט ממשיך במשך שנה, לתקופה של שנה

שולמית אלוני:  לשר, באישור ועדת הכספים, יש סמכות להאריך אותו בשנה נוספת

שולמית אלוני:  אז הוראת השעה פוקעת

שולמית אלוני:  אם רשות המיסים מצאה לנכון שהפיילוט עבד, היא צריכה לבוא ולחוקק את זה כחוק

ערן יעקב: לא

ערן יעקב:  אז אין לזה משמעות

ינון אזולאי: זאת הוראת שעה

ערן יעקב: אין לזה משמעות

ינון אזולאי: זאת הוראת שעה

ינון אזולאי:  אם זה עובד?     

שולמית אלוני: נכון

שולמית אלוני:  הם צריכים לבוא ולחוקק

ערן יעקב: אין לזה משמעות

ערן יעקב:  זה מנגנון קיים

עאידה תומא סלימאן: מה זאת אומרת אין משמעות? למה אין משמעות?     

קריאה: יש משמעות לבדוק את הנושא

קריאה:  זה הרעיון

קריאה:  לבדוק אם זה עובד או לא עובד

ערן יעקב: אין משמעות

ערן יעקב:  הוראת שעה אומרת שיש נקודות זיכוי שהן קיימות עד תאריך זה וזה והן פגות בתאריך הזה

ערן יעקב:  אותו דבר כאן

ערן יעקב:  אם את באה ואומרת שהחקיקה קבילה עכשיו ל-15 שנים וההוראה היא ל-10 שנים, אבל יש חוק והחוק אומר שזה מתחיל ב-18 אלף שקלים, יורד ל-10,000, יורד ל-12 אלף שקלים, יורד ל-5,000 שקלים - סתם, לצורך העניין - ויש תהליך

עאידה תומא סלימאן: אם כן, לשם מה הפיילוט?      

ערן יעקב: אם אתם רוצים להגיד שאין חקיקה, בסדר, זכותו של בית המחוקקים הזה להגיד שאנחנו לא רוצים לחוקק את הדבר הזה

ערן יעקב:  לגיטימי

ערן יעקב:  אבל מה שאמרת כרגע, זה אומר שאין חוק

ערן יעקב:  זה מה שזה אומר

יצחק פינדרוס: לא

יצחק פינדרוס:  היועצת המשפטית אמרה משהו מאוד ברור

יצחק פינדרוס:  היא אמרה משהו אחר ואמר את זה יושב ראש הוועדה בצורה מאוד מאוד ברורה

יצחק פינדרוס:  סליחה היושב ראש, לקחתי את רשות הדיבור בלי רשותך

יצחק פינדרוס:  אמר היושב ראש בצורה מאוד ברורה

יצחק פינדרוס:  כולנו – גם אתם וגם אנחנו – מגששים באפלה

יצחק פינדרוס:  לא יודעים אם הפיילוט יעבוד, אם הוא יעבוד, איך הוא יעבוד

יצחק פינדרוס:  זו המטרה של הוראת שעה

יצחק פינדרוס:  הוראת שעה אומרת שאנחנו עושים משהו זמני עד לחקיקה

יצחק פינדרוס:  אנחנו אומרים לכם כבר היום שמה שיצליח או לא יצליח בפיילוט, ההצעות של הפיילוט, תבואו לוועדה בשנת 2027 - כי ב-2025 זה יעבוד וב-2026 זה יעבוד – תבואו לפני 2027 ותחוקקו את מה שאתם רוצים עכשיו אבל אחרי תוצאות ולא לפני

יצחק פינדרוס:  זה כל מה שהיושב ראש אומר

יצחק פינדרוס:  זו מטרת חקיקת הוראת שעה, לתת לכם אפשרות לפעול כפיילוט במשך שנתיים

יצחק פינדרוס:  בו נקרא לילד בשמו, שנתיים

יצחק פינדרוס:  אנחנו נותנים לכם שנתיים עם תחנת ביניים שתבואו ותגידו לנו מה עובד ומה לא עובד ואז על פי התוצאות, אתם תוכיחו שזה עבד, יכול להיות שתשכנעו אותנו ב-2,000 שקלים חשבוניות

אליהו (אלי) רביבו: הרב פינדרוס, דיברת יפה מאוד

אליהו (אלי) רביבו:  זה בדיוק מה שאנחנו מתכוונים

ערן יעקב: אם אתם רוצים, אפשר אולי לקבוע שיש מתווה ברור בחקיקה ושהשר יכול לבוא לוועדה ולהחיל את המתווה אבל יש חוק

שולמית אלוני: גם זה לא יכול לחול לאורך זמן

ערן יעקב: ברור

יצחק פינדרוס: לא עושים חוק קבע לפני ש- - - -     

שולמית אלוני: זאת כל הכוונה של פיילוט

ערן יעקב: המטרה היא לא פיילוט

ערן יעקב:  אנחנו באנו עם חוק לא כדי לעשות פיילוט

ערן יעקב:  אני חייב להגיד

יצחק פינדרוס: אז אומרים לכם לא חוק

ג'ק בלנגה: אבל בחוק יש באגים

ג'ק בלנגה:  כרגע יש המון באגים שחייבים תיקון

ג'ק בלנגה:  אי אפשר להשאיר אותם

ערן יעקב: בשביל זה אנחנו אומרים שיש חוק, יש פיילוט, בתקופת הפיילוט אני מניח שנלמד הרבה דברים

ערן יעקב:  אני מקווה

יצחק פינדרוס: ערן, אולי לא הבנת

יצחק פינדרוס:  זה בדיוק מה שהיושב ראש אמר ואני אמרתי את זה

יצחק פינדרוס:  היושב ראש אמר: לא

יצחק פינדרוס:  אין דבר כזה שאתה עושה חקיקה לפני שאני יודע מה המשמעות של זה

יצחק פינדרוס:  בלי פיילוט אני לא יודע מה המשמעות של זה

יצחק פינדרוס:  הוא אומר שהוא לא מכיר הליך כזה

יצחק פינדרוס:  אתה עושה חוק כאילו הפיילוט כבר הצליח

יצחק פינדרוס:  אומר לך היושב ראש שלא תהיה חקיקה

יצחק פינדרוס:  הוא נותן לך עכשיו שנתיים לעשות פיילוט כדי לבדוק ואז תבוא כפי שאתה בא היום אבל זה יהיה אחרי בדיקה

יצחק פינדרוס:  הוא נותן לך שנתיים

ערן יעקב: מה משמעות הפיילוט?      

יצחק פינדרוס: פשוט מאוד

יצחק פינדרוס:  היום באת לכאן ללא שום נתון לתת תשובות לשאלות שלנו

ערן יעקב: זה לא נכון

מירי סביון: יש תשובות

ערן יעקב: לכל יש תשובות

יצחק פינדרוס: לא, גם אתה לא יודע

יצחק פינדרוס:  לא ניסיתי

יצחק פינדרוס:  אתה יודע אם יש לך מערכת טלפונית שעונה לטלפונים בזמן אמיתי או לא במשך שישה או שבעה ימים בשבוע? אתה לא יודע

יצחק פינדרוס:  אתה לא יודע כמה זמן זה לוקח

יצחק פינדרוס:  מה קורה עם טכנאי מזגנים שהגיע וכן נתן לו את הכסף?     

ערן יעקב: ודאי שאני יודע

ג'ק בלנגה: ערן, אתה לא יודע

קריאה: הוא לא יודע ואין מערכת כזאת

ערן יעקב: אני רוצה לומר משהו

ערן יעקב:  חוקקנו עכשיו חוק לעסקים קטנים

ערן יעקב:  אותו דבר

ערן יעקב:  אפשר להגיד בדיוק את אותו הדבר

יצחק פינדרוס: עכשיו אתה יודע

ערן יעקב: לא

ערן יעקב:  אני לא יודע

ערן יעקב:  יותר מזה, אני לא יודע עכשיו איזה פוזיציות חדשות ייפתחו לי, חלקם אני יודע כי זה מה שהיה - - -         

ג'ק בלנגה: יש הבדל בין הטבה להרעה

ערן יעקב: כבר חוקקנו כאן את החשבוניות המקוונות

ערן יעקב:  עשינו את זה כאן באותו אופן ועשינו כאן היסטוריה

ערן יעקב:  חסכנו מיליארדים למדינת ישראל

ערן יעקב:  אני רוצה להגיד שחסכנו מיליארדים למדינת ישראל באמצעות התהליך הזה

ערן יעקב:  עשינו אותו כאן

ערן יעקב:  אגב, אני יכול להגיד לכם שתוציאו את הפרוטוקולים ותראו שהיה בדיוק אותו הדבר ועשינו אותו, הוא קרה והוא עובד נהדר

ערן יעקב:  הוא מונע לא מעט

ערן יעקב:  הבעיה שארגוני הפשיעה התקדמו בשתי רמות קדימה

יצחק פינדרוס: בוא תתחיל

יצחק פינדרוס:  אני נותן לך שנתיים להתחיל

ערן יעקב: אבל זה לא עוזר לי

ערן יעקב:  זה לא נותן לי כלום

קריאה: הפושעים יצליחו גם כאן

ג'ק בלנגה: אדוני, בארבעת הימים האחרונים אנחנו מתעסקים בחוץ בחוק הזה ועדיין יש באג בנוסח החקיקה

ג'ק בלנגה:  החקיקה לא יכולה להישאר בנוסח שלה ושכך נחיה עם החוק הזה

ג'ק בלנגה:  יש באג מהותי במועדים שנקבעו בחוק הזה

ג'ק בלנגה:  ניסינו בכל דרך אפשרית, וכרגע מעקמים את כל המערכות בשביל להתאים את זה לנוסח הקיים

ג'ק בלנגה:  אני לא נכנס כרגע לבעיה בנוסח אבל אתם חייבים לתקן את הנוסח

ג'ק בלנגה:  ערן, הנוסח לא יכול להישאר כמו שהוא

ערן יעקב: אומרת היועצת המשפטית של רשות המיסים בעניין הזה שאין שום בעיה

ג'ק בלנגה: אז היא אמרה

ג'ק בלנגה:  אני יכול להסביר

ג'ק בלנגה:  יש התנגשות עמוקה בין כל הנושא של המזומן למועד האישור של החשבונית

ג'ק בלנגה:  יש בזה באג ועובדתית הוא קיים

ג'ק בלנגה:  הנוסח שהגשתם, במועד שאתם מאשרים את החשבונית הכסף כבר נלקח

ג'ק בלנגה:  זאת כרגע העובדה

ג'ק בלנגה:  אפשר להגיד מה שרוצים אבל הכסף כבר נלקח מהמערכת

ג'ק בלנגה:       חוק מע"מ קובע שמועד החיוב במע"מ על נותני שירותים ובעסקאות מקרקעין מסוימות מתרחשות לפי בסיס מזומן

ג'ק בלנגה:  זאת אומרת שמזומן נמצא כבר אצל הספק, יש לו עוד 14 ימים להוציא את החשבונית

ג'ק בלנגה:  הוא קיבל את הכסף לחשבון הבנק שלו והוא סופר עוד 14 ימים

ג'ק בלנגה:  הוא בא להוציא את החשבונית ורואה שיש לו חשבונית אדומה אבל הכסף כבר אצלו

ג'ק בלנגה:  האירוע עכשיו נגמר

ג'ק בלנגה:  אתמול ניסו להמציא כל מיני מסמכים נוספים למערכת שאנחנו לא מסכימים להם וכל מיני פרוצדורות נוספות שאנחנו לא מסכימים להן כך שכל התהליך יהיה לפני ביצוע התשלום, שהם לא מוסדרים בחוק, שהם רוצים להסדיר אותם בנהלים

ג'ק בלנגה:  כרגע מחצית מהמשק, החשבוניות יוצאות לאחר העברת הכסף וזה נוגד את ההצעה שהגשתם

ג'ק בלנגה:  זה בסתירה הפוכה להצעה שהגשתם

ג'ק בלנגה:  אתם חייבים להתמודד עם זה

רועי כהן: פרה רולינג על חשבונית

רועי כהן:  אדוני, אתה תבוא, תבדוק עם קבלן מיזוג האוויר האם הוא עבר פרה רולינג ברשות המיסים והאם אפשר להוציא לו בצורה כזאת חשבונית

רועי כהן:  יכול להיות שזה נכון אבל זה בטח לא מתאים בזמן הזה ואף אחד לא ניסה את זה

רועי כהן:  זה לבוא ולעשות עלינו ניסוי

רועי כהן:  לא נראה לי שכל בן אדם בישראל יש פרה רולינג על כל מי שבצורה כזאת או אחרת עובד מולו

ג'ק בלנגה: יש בעיה נוספת

ג'ק בלנגה:  אני רוצה להוסיף עוד משהו שלא ידוע לכולם

ג'ק בלנגה:  יש עסקים שמנהלים ספרים של ישראל בחוץ לארץ, שהם קיבלו אישורים מיוחדים מרשות המיסים להנפיק חשבוניות בחוץ לארץ של ישראל

ג'ק בלנגה:  החשבוניות האלה מגיעות לתושבי ישראל

ג'ק בלנגה:  המערכות האלה לא יכולות להתחבר למערכת רשות המיסים לקבל מספרי הקצאה

ג'ק בלנגה:  אני מבקש מטלי שתיתן הסבר על החברות הענקיות האלה שייתקעו עם החוק הזה

משה גפני: אנחנו מדברים על כך שאתם מביאים חוק והחוק הזה לא דומה בכלל לכל מה שדובר עד עכשיו

משה גפני:  זה משהו חדש

משה גפני:  אתם אמנם עובדים על זה 10 שנים אבל מעולם המערכת לא קיבלה אישור לזה

משה גפני:  יש עם זה המון בעיות

משה גפני:  דיברנו על כך שזאת תהיה הוראת שעה

משה גפני:  הוראת שעה שבה יהיה פיילוט ונתחיל לראות אם עובד או לא עובד

משה גפני:  אתם גם לא יודעים להגיד לנו אם זה עובד או לא

משה גפני:  כעבור שנה אתם באים ואומרים שהמערכת עובדת מצוין והכול נשאל

משה גפני:  אנחנו נשאל גם את הלשכות

משה גפני:  או שאומרים שהיא לא בסדר, אתם עוד לא יודעים, ואז נותנים לכם הארכה של שנה נוספת כדי שהפיילוט יימשך

משה גפני:  כעבור שנתיים הוא מסתיים ואתם יודעים שהכול בסדר

משה גפני:  אז בא השר לכאן ואומר שאת מה שהוא עשה עד עכשיו כהוראת שעה, הוא רוצה להפוך לחוק קבוע

משה גפני:      זה התהליך

משה גפני:  אם אתם לא רוצים את התהליך הזה, אתם רוצים שאנחנו ניתן אישור על חקיקה ראשית על עיוור, בלי שאנחנו יודעים מה זה

מירי סביון: בהצעה שלנו אומרת יש הרבה דמיון

מירי סביון:  יש פערים אבל בסך הכול יש הרבה דמיון

מירי סביון:  אנחנו כבר באים ואומרים שאנחנו יודעים מה המתווה הנכון והרצוי

מירי סביון:  אנחנו מבינים את החששות הטכנולוגיים שעלו כאן

מירי סביון:  יהיה אפשר להסביר שלמעשה יהיה אפשר להיכנס לפיילוט לא מחייב אפילו במהלך השנה הזאת

מירי סביון:  אנחנו כן מבינים את החששות ברגע שיהיו לפיילוט גם השלכות על קיזוז התשומות

מירי סביון:  לכן אמרנו כאן כמה וכמה פעמים שאנחנו מבינים את הדרישה ששר האוצר באישור ועדת הכספים יוכלו להאריך את הפיילוט כשזה יידרש ואם זה יידרש

מירי סביון:  מכיוון שעכשיו אנחנו דנים בחוק הזה ועולות הסוגיות ועולים הקשיים, וגם אנחנו מחויבים למתווה הזה, חשוב שגם המשק ידע לאן המתווה הזה הולך

מירי סביון:  לכן נראה לנו ראוי לחוקק כדי שלא יהיה מצב שלא יודעים לאן החקיקה הזאת הולכת

יצחק פינדרוס: נתנו לכם שנתיים

מירי סביון: יהיה מתווה ארוך, מתווה שלם והוועדה תוכל לדחות

משה גפני: את רוצה שאנחנו נאשר עכשיו רק בגלל שהמשק דורש את זה? שלמשק תהיה ודאות? עד היום זה לא נעשה

משה גפני:  אתם עכשיו באים ואומרים שאתם רוצים לעשות את זה

משה גפני:  אנחנו רוצים ללכת לקראתכם

משה גפני:  אנחנו אומרים, בסדר

יצחק פינדרוס: תתחילו שנתיים

מירי סביון: נדע לאן זה הולך ותמיד אתם יכולים לעכב

משה גפני: נותנים לכם לעשות את זה

משה גפני:  אתם מתקדמים עם העניין

משה גפני:  יהיה פיילוט

משה גפני:  אם הוא מצליח כעבור שנה, אתם באים לכאן

משה גפני:  השר מגיע ואומר הוא עשה פיילוט כמו שאמרנו, הצליח א', ב', ג'

משה גפני:  יבוא ג'קי בלנגה וכולם יבואו ויגידו הם טועים, אנחנו נשאל אתכם לגבי הנתונים

משה גפני:  אם יגידו שהכול בסדר, אז הכול בסדר ואז השר יבוא לכאן ויהפוך את זה לחוק קבוע ונאשר לו את זה

ישי פרלמן: אנחנו מציעים שהחוק הזה יהיה פיילוט עכשיו, החלק של החוק שלא מדבר על בקשות רשות לחשבונית, שזה בעצם מה שדיברנו על פיילוט

ישי פרלמן:  איסור לקזז חשבונית שלא הוצאה בלי מספר, יהיה כפיילוט לשנה, שנתיים, למה שנקבע

ישי פרלמן:  השר יוכל לבוא לכאן - נקבע את כל החקיקה הזאת, כולל את כל הסעיפים – ואם הפיילוט עובד, כשהפיילוט יעבוד כי אנחנו הרי יודעים שהוא יעבוד

ישי פרלמן:  יכול להיות שזה ייקח שנה ויכול להיות שזה ייקח שנתיים

ינון אזולאי: ואם לא עבד? אם שנתיים לא עבד, מה אתה עושה?     

ישי פרלמן: אנחנו לא נבוא לוועדה

ישי פרלמן:  אם הפיילוט עוד לא עובד, לא נבוא לוועדה ונגיד בוא נחיל את החלק האחר

קריאה: יכול להיות שהפיילוט יעבוד אבל לא יעבוד מספיק טוב

ינון אזולאי: אתה רוצה להחיל את החוק על כולו

ינון אזולאי:  אני בעד שתחיל את הכול, אין בעיה, אבל אם אחרי שנתיים זה לא עבד לך? אנחנו אומרים הפוך

ינון אזולאי:  אנחנו נותנים לך את זה לשנתיים, לשלוש שנים כהוראת שעה ואז השליטה יותר טובה

ינון אזולאי:  אם עוד שנה הוא כבר עובד לך טוב, יש לך את הזמן

ינון אזולאי:  אנחנו מתחילים את הפיילוט ואתה מיד מביא אותו כחקיקה קבועה

ינון אזולאי:  הוא עובד לך עוד שנה ואתה לא צריך לחכות שלוש שנים כהוראת שעה

ינון אזולאי:  ברגע שאתה מקבע את זה כהוראת קבע, כחוק רגיל, כאן סיימת

קריאה: זה כבר לא פיילוט

ינון אזולאי: אני כבר צריך לבטל את החוק ואני כבר צריך לבוא ולהתווכח איתך

ינון אזולאי:  כשאתה מביא את זה למצב הזה, אנחנו יודעים שהבאת אותו בהוראת שעה

ערן יעקב: אני שואל לשיטתך

ערן יעקב:  האם אפשר להגיד שזה החוק, עם שנה או שנתיים הוא משמש פיילוט, ובתום השנתיים – כדי שכל החוק, כולל הפיילוט, כולו בהוראת שעה, לצורך העניין לשנתיים או שלוש ובתום השנתיים-שלוש זה החוק

ערן יעקב:  הוא כבר מאושר כמו שהוא כרגע

ג'ק בלנגה: אנחנו לא מסכימים

ערן יעקב: רגע

ערן יעקב:  ואז זה מונע את כל החששות

ערן יעקב:  אז צריך לבוא שר האוצר ובאישור ועדת הכספים להמשיך כמו כל חוק

ינון אזולאי: לא, אי אפשר

ינון אזולאי:  אומרת היועצת המשפטית שאי אפשר

עאידה תומא סלימאן: בחקיקה זה לא הולך כך

ערן יעקב: לא

ערן יעקב:  זאת הוראת שעה

שולמית אלוני: אתה לא יכול להפוך את הוראת השעה להוראת קבע

ערן יעקב: האם צריך לעשות את החקיקה, זו החקיקה, החקיקה הזו תקפה כפיילוט לשנתיים

ג'ק בלנגה: מה שאתה מבקש, לא ניתן משפטית

עאידה תומא סלימאן: לא

עאידה תומא סלימאן:  משפטית זה לא הולך

עאידה תומא סלימאן:  או שזאת הוראת שעה או שזאת חקיקה

שולמית אלוני: אם זאת הוראת שעה, היא פוקעת

שולמית אלוני:  אם אתה מאריך, אתה מאריך לתקופות

ינון אזולאי: יש הוראות שנה של 20 שנים אבל כל פעם באו להאריך אותן בחמש שנים

ערן יעקב: זה ברור

ינון אזולאי: אי אפשר להפוך הוראת שעה להוראת קבע

ינון אזולאי:  צריך לחוקק

קריאה: בסוף המטרה היא ללמוד מהפיילוט

ינון אזולאי: אם היה אפשר את זה, זה בסדר, אבל אי אפשר

ישי פרלמן: הפיילוט יישאר

שולמית אלוני: מה שאתה רוצה זה לעשות הוראה קבועה ולהביא את הפיילוט כהוראת שעה

שולמית אלוני:  זה מה שהם אומרים שהם לא מוכנים לקבל

שולמית אלוני:  הם לא מוכנים לקבל את זה שמעכשיו אתה תקבע כהוראת קבע את ההסדר

קריאה: אני לא רוצה שזה ייכנס לתוקף בלי אישור שלנו

קריאה:  זה מה שאני אומר

קריאה:  זה ייכנס לתוקף באישור שלהם

שולמית אלוני: עדיין הם אומרים שהם רוצים קודם לבחון האם הפיילוט עובד במשך תקופה של שנתיים ואז תבואו ותחוקקו ותתאימו את זה למסקנות שעלו תוך הפיילוט

מירי סביון: בעצם אנחנו אומרים שהוועדה תוכל לקבוע שצריך להאריך את הפיילוט אם לא יהיה איזה קושי

שולמית אלוני:  בכל מקרה אי אפשר להפוך את זה להוראת קבע אלא אם כן אתה מחוקק את ההוראה הקבועה מראש

שולמית אלוני:  הוועדה לא רוצה לחוקק את ההוראה הקבועה מראש

שולמית אלוני:  היא מבקשת לעשות הפוך

שולמית אלוני:  היא מבקשת ליצור את הפיילוט כתקופה שבהוראת שעה ואז תצטרכו לבוא

עאידה תומא סלימאן: כל הרעיון של הוראת שעה הוא כי הוועדה לא מסכימה לחוקק את זה

עאידה תומא סלימאן:  מה הטעם להתווכח ולבקש שזה יהיה חוק?     

ערן יעקב: הדבר הזה יהיה נגיד לשלוש שנים או לשנתיים, תקופה שאתם רוצים, ובתום השנתיים - - -     

יצחק פינדרוס: לא בתום

יצחק פינדרוס:  עוד שנה תבוא ותבקש הוראת קבע

יצחק פינדרוס:  אתה אומר שזה עובד, עשית השנה בדיקה וזה עובד ואתה רוצה את זה כהוראת קבע

יצחק פינדרוס:  למה הוועדה תתנגד? הרי אין פה אף אחד בוועדה שרוצה את ההון השחור

ירון גינדי: ברשותכם, אני רוצה להציג זווית אחרת

ירון גינדי:  בואו נבין שבמדינת ישראל יש מיליון ו-37 עסקים שממחר החוק הזה חל עליהם

ירון גינדי:  מתוך המיליון ו-37 עסקים שממחר החוק חל עליהם, 400 אלף הם עד מחזור של 300 אלף שקלים בשנה

קריאה: זה לא נכון

ירון גינדי: 400 אלף עסקים אלה שהם עד 300 אלף שקלים בשנה, תסכים איתי רשות המיסים שאין להם קשר להון השחור ולחשבוניות פיקטיביות

ירון גינדי:  אחר כך אני רוצה שחברי הכנסת ידעו ש-85 אחוזים מהעסקים במדינת ישראל, המחזור שלהם עד מיליון וחצי שקלים כולל מע"מ, קרי, 106 אלף שקלים לחודש לא כולל מע"מ

ירון גינדי:  אלה 85 אחוזים מהעסקים במדינת ישראל שאנחנו מחילים עליהם את החוק הזה

ירון גינדי:  תזכרו, אלה שהם עד 300 אלף שזה 400 עסקים, הם בתוך החוק

משה גפני: מה אתה רוצה להגיד?     

ירון גינדי: אני אומר שאנחנו עושים כאן חוק - - -     

אליהו (אלי) רביבו: גינדי ידידי, למען ההגינות, דנו בזה כבר בעבר

אליהו (אלי) רביבו:  מה הסבירות שעסק שהוא עד 109 אלף שקלים בשנה - - -     

ג'ק בלנגה: זה כבר 120 אלף שקלים

אליהו (אלי) רביבו: 120 אלף שקלים בשנה מנפיק באופן סדרתי חשבוניות של יותר מ-5,000 שקלים לעסקה?     

רועי כהן: לא 5,000 אלא אלה 25 אלף

אליהו (אלי) רביבו: עוד יותר

אליהו (אלי) רביבו:  אנחנו מגיעים ליעד הסופי של התכנון שלהם

אליהו (אלי) רביבו:  אתה רוצה לומר לי שעסק טבעי, כשר, נכון ולא מפוברק מפיק בשנה ארבע עסקאות? חמש עסקאות?     

ג'ק בלנגה: הבעיה היא לא עם ההכנסות שלו אלא עם ההוצאות שלו

אליהו (אלי) רביבו: זה הולך ביחד

אליהו (אלי) רביבו:  צריך לומר ביושר

אליהו (אלי) רביבו:  25 אלף שקלים לעסקה כשהעסק עושה 120 אלף בשנה, זה אומר שיש ארבע עסקאות

ג'ק בלנגה: לא בשנה

אליהו (אלי) רביבו: בחודש

רועי כהן: הסכמנו לפיילוט, הם רוצים להפוך את זה לחקיקה בלי שהם יודעים

רועי כהן:  הם הולכים לעשות על החשבון שלך ניסוי לגבי כל העסקים בישראל

ירון גינדי: אנחנו רוצים פיילוט

ירון גינדי:  כבוד היושב ראש, אנחנו רוצים שיהיה פיילוט ואני אסביר למה

ירון גינדי:  זה טוב לנו

משה גפני: אני מבקש שתחשבו על זה

משה גפני:  אנחנו לא נוכל לעשות את זה בצורה הזאת

ערן יעקב: יש לי הצעה

ערן יעקב:  הרי יש את החוק

ערן יעקב:  אפשר להגיד שיש את החוק

ערן יעקב:  החוק כמו שהוא קיים כרגע ומה שהוא לא מאפשר, הוא לא מאפשר לעצור את החשבונית שזה מה שהוועדה רצתה

ערן יעקב:  הוא לא מאפשר לעצור את החשבונית

ערן יעקב:  יש חוק והוא לא מאפשר לעצור את החשבונית

ערן יעקב:  בנוסף, גם מחויבים לשנה

ערן יעקב:  בעוד שנה הפיילוט ומה שאמרנו

ערן יעקב:  כלומר, החוק קיים ואי אפשר לעצור חשבונית

ערן יעקב:  זה המצב

ערן יעקב:  אחרי שהשר רואה שזה עובד והכול בסדר, הוא יבוא לוועדה וכדי לאפשר עצירת החשבונית, אי אפשר יהיה לעשות את זה לעולם בלי אישור הוועדה

יצחק פינדרוס: הוא אומר שאם הפיילוט יעבוד אחרי שנה, בשנה השנייה אני רוצה גם לעצור חשבוניות באישור ועדת כספים

שולמית אלוני: הוא אומר שתחוקקו את ההוראה הזאת כהוראה קבועה ולא כהוראת שעה

ערן יעקב: מה היה כאן כל הדיון? מה הבעיה במודל? כל הסיפור מתחיל שכל עוד אני לא יכול לעצור חשבונית, אין בעיה

ערן יעקב:  כולם מסכימים

קריאה: ואפשר לקזז את התשומה?     

ערן יעקב: לא

ערן יעקב:  צריך מספר כדי לקזז

משה גפני: הבנתי

משה גפני:  הכול בסדר

משה גפני:  אני חוזר על הצעתי

משה גפני:  אנחנו עושים פיילוט לשנה

משה גפני:  אנחנו לא יודעים וגם אתם לא יודעים, אנחנו עושים את הפיילוט הזה ובינתיים לא נוגעים בחשבוניות ואין לזה השלכה כמו שדיברנו

משה גפני:  כעבור שנה הפיילוט הצליח, מגיע לכאן השר ומבקש לעשות את זה הוראת קבע על סמך נתונים שהיו במשך השנה וכולם מסכימים איתו וזה הופך להיות הוראת קבע

משה גפני:  אם יש בעיה, הוא מבקש להאריך את המועד ולהמשיך את הפיילוט עוד שנה

משה גפני:  בסוף השנתיים הוא אומר הסתדר או לא הסתדר

משה גפני:  אתה לא יכול לבקש מאיתנו שאנחנו נחוקק מה שאתה אפילו לא יודע

ערן יעקב: לא

ערן יעקב:  אני אומר שאני יודע

ערן יעקב:  הנה, אני אומר

משה גפני: אתה לא יודע

ערן יעקב: חלק מהדברים אני לא יודע, אתה צודק, אבל כל מה שאני אומר כרגע, אני אומר בכנות

משה גפני: למה אתה מההר?     

ערן יעקב: אני לא ממהר

משה גפני: תחשוב ותן לי תשובה

משה גפני:  בינתיים אני עובר לדירות מעטפת

ערן יעקב: אבל תדע שחשבנו על זה הרבה

משה גפני: גם אנחנו חשבנו על זה

ערן יעקב: על דירות מעטפת אתה יכול להצביע ישר

משה גפני: אני עובר לפרק ד' ואני אחזור לזה אחר כך

משה גפני:  ערן, תחשבו על זה ותנו תשובה

משה גפני:       דירות מעטפת, סעיפים 5(1)